b'\n_START_ARTICLE_\nSainey Nyassi\n_START_SECTION_\nKlupska karijera\n_START_PARAGRAPH_\nNyassi je nogometnu karijeru zapo\xc4\x8deo u Gambiji igraju\xc4\x87i za Gambia Ports Authority. Tijekom Svjetskog U20 prvenstva 2007. godine uo\xc4\x8dio ga je glavni trener New England Revolutiona, Steve Nicol koji ga je doveo u klub zajedno sa suigra\xc4\x8dem iz reprezentacije, Abdoulie Mansallyjem._NEWLINE_Za klub je debitirao 9. rujna 2007. u utakmici protiv DC Uniteda gdje je u\xc5\xa1ao u igru kao zamjena, igraju\xc4\x87i posljednjih osam minuta na poziciji desnog krila. Prvi prvenstveni pogodak Nyassi je postigao 29. o\xc5\xbeujka 2008. u visokoj 3:0 pobjedi protiv Dynamo Houstona.\n_START_SECTION_\nReprezentativna karijera\n_START_PARAGRAPH_\nSainey Nyassi je nastupao za mlade U17 i U20 reprezentacije Gambije kao i Svjetskim prvenstvima za te dobi dok je za seniorsku mom\xc4\x8dad debitirao 4. rujna 2010. u utakmici protiv Namibije u sklopu kvalifikacija za Afri\xc4\x8dki Kup nacija 2012. Ujedno, igra\xc4\x8d je na toj utakmici postigao prvi reprezentativni pogodak.'